Diari Oficial de la Generalitat Valenciana


Sumari del DOGV 4756, del 19-05-2004 (2004/4690)

ACORD de 5 de febrer de 2004, de la Comissió Territorial d'Urbanisme, que fa referència a la modificació puntual número 23 del Pla General de Cocentaina.
---------------------------------------------------------------------------------------------------------------------------------------------------------

### Dades del document

Número de DOGV
:   4756

Data del DOGV
:   19-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/4690


Data del document
:   05-02-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Cocentaina
    * pla d'urbanisme

ACORD de 5 de febrer de 2004, de la Comissió Territorial d'Urbanisme, que fa referència a la modificació puntual número 23 del Pla General de Cocentaina. [2004/M4690]
  
Vist l'expedient de referència i basant-se en els següents antecedents i consideracions,
  
Antecedents de fet
  
1. L'Ajuntament, en sessió plenària celebrada el 15 de juliol de 2003, va acordar l'exposició pública, de la qual es va informar mitjançant anuncis en el Diari Oficial de la Generalitat Valenciana de 18 d'agost de 2003 i en el diari Información de 18 de juliol de 2003; no es van presentar al·legacions, i es va aprovar provisionalment el 6 de novembre de 2003.
  
2. La documentació de la modificació està integrada per memòria informativa i justificativa, plànols d'informació i d'ordenació proposada.
  
3. L'objecte de la present modificació puntual és ajustar les alineacions del carrer de Gabriel Miró a les edificacions i viari existents amb anterioritat a l'aprovació del Pla General vigent, com també les alineacions interiors de l'illa de cases, que passa d'un fons edificable de 15 metres a 18 metres.
  
La modificació es justifica en l'adaptació del planejament a la realitat existent en la zona i es justifica que es manté l'ample del carrer en 13 metres.
  
4. Consten en l'expedient els següents informes sectorials:
  
Conselleria de Cultura i Educació, Direcció General de Règim Econòmic, Àrea d'Infraestructures, favorable, de data 24 de novembre de 2003.
  
Sol·licitud d'informe a la Conselleria de Sanitat en data 30 de juliol de 2003, sense que fins a la data conste l'emissió d'aquest i després de transcórrer el termini establert legalment a l'efecte.
  
Sol·licitud d'informe a la Conselleria de Cultura i Educació, en data 30 de juliol de 2003, en relació amb l'edifici catalogat existent en l'àmbit, sense que fins a la data conste l'emissió d'aquest. No obstant això, d'acord amb allò que s'ha manifestat pel representant del citat organisme en aquesta comissió no hi ha obstacle per a l'aprovació definitiva de l'expedient.
  
Consideracions tecnicojurídiques
  
Primera. La tramitació ha sigut conforme al que estableix l'article 38, per remissió del 55.1 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant LRAU) i l'article 174 del RPCV, aprovat per Decret 201/1998, de 15 de desembre de 1998, del Govern Valencià.
  
Segona. La documentació està completa a l'efecte del compliment de l'article 27 de la LRAU i 45 i següents del seu Reglament de Planejament i és suficient per a analitzar l'objecte de la modificació.
  
Tercera. La proposta justifica el compliment dels articles 55.3 i 30.2 de la Llei Reguladora de l'Activitat Urbanística (en endavant LRAU) i 17 de l'annex de Reglament de Planejament de la Comunitat Valenciana (RPCV), sobre manteniment d'estàndards dotacionals i mesures compensatòries.
  
D'acord amb el que s'exposa anteriorment, les determinacions contingudes en la modificació puntual del Pla General es consideren correctes des del punt de vista de les exigències de la política urbanística i territorial de la Generalitat, tal com es recull en l'article 40 de la LRAU.
  
Quarta. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei Reguladora de l'Activitat Urbanística, en relació amb l'article 10.a) del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la seua redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda:
  
Primer
  
Aprovar definitivament la modificació puntual número 23 del Pla General d'Ordenació Urbana de Cocentaina.
  
Segon
  
Publicar íntegrament el present acord aprovatori en el Diari Oficial de la Generalitat Valenciana a efectes de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que es puga exercir qualsevol altre recurs o acció que estime oportú.